Кармела Сямёнаўна Цапкаленка

Кармела Сямёнаўна Цапкаленка (; ) — украінскі кампазітар, педагог, прафесар (з 2009), кандыдат педагагічных навук, сакратар праўлення Нацыянальнага саюза кампазітараў Украіны. Заслужаны дзеяч мастацтваў Украіны (2006).

 Біяграфія 
У 1962—1973 гадах вучылася ў Адэскай сярэдняй спецыяльнай музычнай школе імя прафесара П. С. Сталярскага пад кіраўніцтвам прафесараў Г. Д. Бучынскага (клас фартэпіяна) і А. Л. Когана (кампазіцыя). Атрымала музычную адукацыю ў Адэскай кансерваторыі (1973—1979), дзе вывучала кампазіцыю (клас прафесара А. А. Красотава) і фартэпіяна (клас прафесара Л. Н. Гінзбург).

З 1986 па 1989 год вучылася пад кіраўніцтвам прафесара Г. М. Цыпіна ў аспірантуры Маскоўскага педагагічнага інстытута імя У. І. Леніна (цяпер Маскоўскі педагагічны дзяржаўны універсітэт).

Наведвала кампазітарскія майстар-курсы ў Германіі (Дармштадт, 1992, 1994; Байрайт, 1993). Удзельніца шматлікіх міжнародных фестываляў і форумаў.

З 1980 года — выкладала кампазіцыю ў Адэскай дзяржаўнай музычнай акадэміі імя А. У. Нежданавай. У працэсе навучання выкарыстоўвае сваю аўтарскую методыку «Сцэнарная распрацоўка музычнага матэрыялу». Неаднаразова з поспехам праводзіла майстар-класы ў навучальных установах Германіі, Малдовы, Расіі, Швейцарыі, ЗША.

Лаўрэат усесаюзных і міжнародных кампазітарскіх конкурсаў. Атрымлівала гранты ад фонду імя Генрыха Бёля (Германія, 1995), фонду Дома І. Брамса (Германія, 1996), Міжнароднага фонду «Адраджэнне» (Украіна) і Нацыянальнага фонду мастацтваў СІМА (Нью-Ёрк, ЗША, 1996), выйгравала Гранты на творчыя рэзідэнтуры ў Шраяні (Германія, 1998), Ворпсведзе (Германія, 2000), Дзі Гэгэ (Германія, 2002, 2003).

Была ініцыятарам арганізацыі ў 1995 годзе і артыстычным дырэктарам штогадовага фестывалю сучаснай музыкі ўкраінскіх і замежных кампазітараў, пераважна эксперыментальнага кірунку, «Два дні і дзве ночы новай музыкі» у Адэсе. Ініцыятар стварэння, заснавальніца і старшыня праўлення Міжнароднай грамадскай арганізацыі «Асацыяцыя новай музыкі» — Украінскай секцыі Міжнароднага таварыства сучаснай музыкі.

Стварыла школу сучаснай кампазіцыі на поўдні Украіны, навучыўшы нямала вучняў, сярод якіх кампазітары, лаўрэаты Нацыянальных прэмій і Міжнародных конкурсаў, у тым ліку, Святлана Азарава.

 Творчасць 
Аўтар больш за 70 музычных твораў для аркестра, камерных ансамбляў, вакалу, фартэпіяна, аргана, трох опер і інш.

 Прэміі і ўзнагароды 
 Трэцяя прэмія Усесаюзнага фестывалю «Студэнцкая вясна» у Ерэване (1978)
 Другая прэмія Усесаюзнага конкурсу кампазітараў у Маскве (1978)
 Заахвочвальная прэмія конкурсу імя Карла-Марыі-фон-Вебера ў Дрэздэне (1983)
 Прыз міжнароднага фартэпіяннага конкурсу ў Францыі (1990, 1993)
 Украінская нацыянальная прэмія імя Барыса Ляташынскага (2001).
 Заслужаны дзеяч мастацтваў Украіны (2006).
 Ордэн «За інтэлектуальную адвагу» (2012).
 Нацыянальная прэмія Украіны імя Тараса Шаўчэнкі (2024).

 Літаратура 
 Муха А. И. Композитори України та української діаспори. — К.: 2004. — ISBN 966-8259-08-4

 Крыніцы 

 Спасылкі 
 Цапкаленка Кармела Сямёнаўна 

Катэгорыя:Оперныя кампазітары
Катэгорыя:Педагогі Украіны
Катэгорыя:Кампазітары Украіны
Катэгорыя:Кампазітары паводле алфавіта
Катэгорыя:Музыканты паводле алфавіта